Medardo de Marchena

Pedro Pablo Medardo (Dada) de Marchena (☆ 29 di yüni 1899 na Kòrsou – † 15 di mei 1968 na Boneiru) tabata un eskritor, poeta, nashonalista i aktivista kurasoleño-boneriano. E tabata un di e pioneronan di emansipashon intelektual karibense i krítika anti-kolonial.

Biografia
Medardo de Marchena tabata e yu ilegitimo di e afrokurasoleño katóliko Anna Delfina Wiel y e hudiu Benjamin Abraham de Marchena. El a wòrdu rekonosi mas despues pa su tata kende a dun’é su nòmber. Alrededor di 1920 el a keda na Merka kaminda el a bini den kontakto ku e ideanan di Marcus Garvey.

 Aktivista i nashonalista 
Den añanan 1930, De Marchena tabata konosí na Kòrsou komo un persona krítiko i revolushonario. Ku su publikashonnan na papiamentu el a purba di lanta e pueblo foi soño riba nan falta di edukashon, sumishon i letargia komo resultado di opreshon di e gobièrnu kolonial di e tempu ei, iglesia katóliko romano i e refineria Shell.

Den e pamfletanan Ignorancia o educando un pueblo (1929) i Muher i nos bida moderno (1934) el a lucha pa igualdat i pa derechonan di hende muhé, paternidat i derecho di outor. Na 1930 tabatin un kontesta riba e promé pamfleta ku e foyeto “Critica riba Ignorancia o educando un pueblo” di J. Muller. Den e pamfleta “Dos Cartas Pastorales” el a denunsia e regimen kolonial hulandes y e iglesia katóliko, en partikular e organisashon katóliko Curaçaosche Volksbond. De Marchena tabata publiká tambe den e publikashon di e club di debate Jong Curaçao, “De Onpartijdige”, ku a aparesé pa promé biaha na 1932. E traha pa e publikashon pa un tempu i tambe tabata su ko-redaktor. Ehemplarnan original di su pamfletanan a keda konserbá den Museo Mongui Maduro na Kòrsou.

 Internamentu 
Durante e Guera Mundial II, De Marchena a wòrdu klasifiká komo un komunista i un “peliger pa pas i seguridat den e kolonia” pa motibu di su skirbimentu i ideanan. El a keda eksiliá pa Boneiru i a keda interná di 1940 pa 1945 den e kampamentu di internamentu "Playa Pariba", ku na promé instante tabata destiná pa siudadanonan aleman.thumb|left|250px|E edifisio prinsipal na kosta di e kampo di internashon di Playa Pariba ku hekwerk di waya di prikkel (entre 1940 i 1945).

Den e kampamentu el a skirbi kantikanan na papiamentu riba papel di plata for di kaha di sigaria. Na e klásikonan entre kantikanan antiano ta pertenesé su kansion di guera “Esta Dushi”, mihó konosí komo “Bula Waya”, skirbí rònt di aña 1944. El a skirbi e letra riba e melodia eksistente di “Hisa Bela” i ta konta tokante su deseo pa bandoná e kampamentu i tokante e beyesa femenino pafó di e kura di waya di prikkel.Misterionan Boneriano, Extra Boneriano, 17 oktober 2020 Algun aña despues, e famoso kantante portorikeño Daniel Santos (1916-1992) a hasi e kansion aki famoso den henter Karibe.

Despues di su libertat, De Marchena a sigui biba na Boneiru, kaminda el a kasa ku un boneriano. El a kuminsá traha den komersio di eksportashon di piská i despues a traha pa gobièrnu komo gerente di depósito te ora el a baha ku penshun. Despues di un malesa kòrtiku el a muri na edat di 68 aña.

Dia 17 di ougùstùs 2024 durante e charla Tula, Margo Groenewoud a argumentá pa un rehabilitashon di De Marchena, siguiendo Tula.

 Bulawaya 
Letra di e kantika di guera:
Para tras di wayaAi m’a mir’un mosaSu kara ta bunita, su kurpa ta kolebraE waya ta taha miE waya ta stroba miPronto lo bo mira ta kon ta bula wayaKen a bisa mi (e ta bon) bula wayaKen  a bisa mi bula wayaKen a stroba mi bula wayaEsta dushi, bula wayaSumpiña a hinka mi, bula wayaEsta bon, bula wayaEsta dushi, bula wayaE kuchi kuchi, bula wayaEsta bon, bula wayaKen a manda mi, bula wayaE tata a stroba mi , bula wayaE mama a mira mi , bula wayaSumpiña a hinka mi, bula wayaEsta bon, bula wayaEsta bon, bula wayaKen a bisa mi, bula wayaKen a stroba mi, bula wayaE mama a mira mi, bula wayaE tata a taha mi, bula wayaSumpiña a hinka mi, bula wayaE mama a mira mi, bula wayaEsta bon, bula wayaE boy a weta mi, bula wayaAi, esta dushi, ta ken a manda mi bula wayaSumpiña a hinka mi, bula wayaE mama a bisa mi, bula waya

 Publikashon 
 1929 Ignorancia o educando un pueblo 
 1934 Muher i nos bida moderno 
 Dos Cartas Pastorales

 Tokante Medardo de Marchena 
 Aart Broek, Schaamrood. Haarlem: In de Knipscheer, 2017.
 Aart Broek, Medardo de Marchena Staatsgevaarlijk in koloniaal Curaçao. Haarlem: In de Knipscheer, 2021.

Category:Hende
Category:Kòrsou
Sosiedat